钦定古今图书集成/明伦汇编/氏族典/第383卷 > 李玚
## 钦定古今图书集成/明伦汇编/氏族典/第383卷 > 李玚

按《魏书李孝伯传》：“孝伯兄祥，祥子安世。安世子玚，字
琚罗。延昌末，迁司徒长兼主簿。于时民多绝户而为
沙门，玚上言：‘礼以教世，法导将来，安有弃堂堂之政
而从鬼教’？沙门都统僧暹等忿玚言，以为谤毁佛法，
泣诉灵太后，太后责之，转尚书郎，加伏波将军，随萧
宝夤西征。还朝，除镇远将军。建义初，于河阴遇害。玚”
三子。长子义盛，武定中，司徒仓曹参军。